# Meritxell Soler i Delgado

Meritxell Soler i Delgado (Sant Joan de Vilatorrada, Bages, 20 de juliol de 1992) és una atleta i odontòloga catalana.
El juny de 2022 la corredora de l'Avinent CA Manresa, que combina la seva professió com a odontòloga, amb l'atletisme d'elit, destacant com a corredora de fons en proves de 10 quilòmetres, mitja marató i marató, va guanyar el Campionat d'Espanya de Mitja Marató celebrat a la població de Paterna, amb un temps de 01:12:13.
L'octubre del 2022 va guanyar la Cursa Bombers de Barcelona, amb un temps de 33 minuts i 22 segons. Soler ja havia estat la vencedora de la Cursa de Bombers de 2021. El desembre d'aquest mateix any també va pujar al podi a la Cursa dels Nassos, amb un temps de 32'31".
El febrer del 2023 Meritxell Soler aconseguí la segona millor marca espanyola en marató i la mínima olímpica, fent un temps de 2h26:37 a la Marató de Sevilla, quedant molt a prop del rècord nacional de Marta Galimany (2h26:24) que havia aconseguit a València el desembre de 2022. Soler, que va acabar vuitena a la marató de Sevilla, va aconseguir de passada la mínima per als Jocs Olímpics de París 2024 i per als Mundials de Budapest.
El 30 d'abril de 2024 va ser seleccionada per la Reial Federació Espanyola d'Atletisme per disputar el Campionat d'Europa de mitja marató previst pel 9 de juny a Roma. Va ser una de les atletes catalanes seleccionades per participar en les olimpíades de París del 2024.

## Reconeixements

El març del 2022 fou una de les vuit dones que forem reconegudes i guardonades com a referents de l'esport femení de Manresa, en l'acte commemoratiu del Dia Internacional de les Dones celebrat a l'Auditori de la Plana de l'Om, d'aquesta població, on resideix la corredora bagenca.
El juliol de 2022 l'Ajuntament de Sant Joan de Vilatorrada, la població natal de Meritxell Soler, li va oferir una recepció institucional a la sala de plens del municipi en reconeixement dels seus èxits esportius, i concretament, per haver aconseguit guanyar el campionat d'Espanya de mitja marató, amb l'entrega d'una placa commemorativa.

## Referències

* ↑ Gassó Ollé, Pere «Meritxell Soler Delgado, atleta d'elit i odontòloga: «Quan corro, em passo molta estona autoanimant». La perseverança l'ha situat en primera línia de l'atletisme, amb el campionat d'Espanya de mitja marató a la butxaca. El seu nou objectiu és competir en la marató dels propers Jocs Olímpics. L'esport el combina amb la seva vida professional d'odontòloga». Regió7, 28·08·2022 [Consulta: 20 febrer 2023].
* ↑ Baviera, Andreu «Fernando Carro y Meritxell Soler se llevan la victoria en el campeonato nacional de media maratón de Paterna». Horta Noticias, 20-06-2022 [Consulta: 20 febrer 2023].
* ↑ «Paterna, epicentre del running amb el Campionat d'Espanya de Mitja Marató i 5k». El Periódic, 20-06-2022 [Consulta: 20 febrer 2023].
* ↑ Bertran, David «Adam Maijó i Meritxell Soler guanyen la Cursa de Bombers 2022». Betevé, 23-10-2022 [Consulta: 20 febrer 2023].
* ↑ «Meritxell Soler, amb nou rècord, i Adam Maijó guanyen la Cursa dels Bombers. La manresana ha fet 33:20». L'Esportiu, 23-10-2022 [Consulta: 20 febrer 2023].
* ↑ Muñoz Hernández, Raúl «Abdesamad Oukhelfen i Meritxell Soler guanyen la Cursa de Bombers 2021». Betevé, 24-10-2021 [Consulta: 20 febrer 2023].
* ↑ «Meritxell Soler s’imposa a la Cursa dels Nassos». Regió7, 02·01·2023 [Consulta: 20 febrer 2023].
* ↑ Fontanals, Pere «Meritxell Soler i Mireia Guarner copen el podi de la Cursa dels Nassos de Barcelona». Nació Digital, 31-12-2022 [Consulta: 20 febrer 2023].
* ↑ «Meritxell Soler logra la segunda mejor marca española en maratón y la mínima olímpica Firmó un tiempo de 2h26:37 en el Maratón de Sevilla». Marca, 19-02-2023 [Consulta: 20 febrer 2023].
* ↑ «Meritxell Soler convocada per a la mitja marató del Campionat d'Europa d'atletisme». NacióDigital.cat, 30-04-2024. [Consulta: 22 maig 2024].
* ↑ Badia Perea, Jordi. «Meritxell Soler, seleccionada per al Campionat d'Europa de Mitja Marató». Regió7.cat, 30-04-2024. [Consulta: 22 maig 2024].
* ↑ esport3. «Paritat en la delegació catalana als Jocs Olímpics de París 2024: 49 dones i 49 homes», 11-07-2024. [Consulta: 17 juliol 2024].
* ↑ Vazquez, Sergi. «Vuit referents de l'esport femení seran reconegudes en l'acte institucional del 8-M a Manresa». Manresa Diari, 05-03-2022. [Consulta: 20 febrer 2023].
* ↑ «Recepció institucional a Meritxell Soler Delgado i David Martín Martínez. Campiona d'Espanya de mitja marató i campió sub-23 de llançament de martell respectivament». Ajuntament de Sant Joan de Vilatorrada, 25-07-2022 [Consulta: 20 febrer 2023].